**Cheraman Juma masjidi** (malayalam: **ചേരമാൻ ജുമാ മസ്ജിദ്‌**, ) Hindistonning Metlaẖ shtatidagi Kerala hududida joylashgan masjid. Afsonaga ko'ra, u milodiy 643-yilda qurilgan, shu sabab u Hindiston yarimorolidagi eng qadimgi masjiddan biri hisoblanadi. U hozirgi Keralaning Chera qiroli Cheraman Perumalning vorisi buyrug'i bilan qurilgan. Masjid Kerala uslubida qurilgan bo'lib, bu uning tarixi haqidagi da'volarni yanada ishonchli qildi. Biroq, boshqa olimlar bu holatga shubha bilan qarashadi va me'morchilik uslubiga asoslanib, inshootni 14-15-asrlarga tegishli deb hisoblashadi. 

Masjid 1504-yilda Lopo Soares de Albergaria Kodungallur portiga hujum qilganvaqtda portugallar tomonidan vayron qilingan. Eski bino 1504-yil de Algabariya hujumidan biroz vaqt o'tgach bunyod etilgan (ya'ni, 16-asr o'rtalaridan 17-asr boshlariga qadar). 1984-yilda zamonaviy yo‘lak va zallar qurilgan. Eski binoni o'rab turgan 1984-yilgi kengaytmalar eski binoning deyarli barcha tashqi xususiyatlarini yashirgan.

Tarixi
------

Ba'zi rivoyatlarga ko'ra, Cheraman Perumal ("Cheraman Perumal" Chera qirollari tomonidan berilgan unvon) oyning bo'linishiga guvoh bo'lgan, bu g'ayritabiiy hodisa Qur'onda Makkaliklar tomonidan so'ralganda Muhammad payg'ambar tomonidan amalga oshirilgan mo'jiza sifatida tilga olingan. Sarosimaga tushib qolgan Qirol munajjimlari bilan bu voqea nima sabab sodir bo‘lganini muhokama qiladi, lekin nima qilishni bilmasdi. Malabar portidagi gavjum dunyo bozoriga kelgan arab savdogarlari qiroldan Seylonga tashrif buyurish uchun ruxsat olishga harakat qiladilar. Podshoh ular bilan suhbatda Muhammad payg'ambar haqida bilib, o'g'lini o'z saltanatining regenti qilib qo'yadi va arab savdogarlari bilan birga u kishi bilan uchrashish uchun ketadi.

Hikoyada aytilishicha, Cheraman Perumal Arabistonga Muhammad va uning hamrohlari uchun zanjabil bilan tuzlangan bodring kabi sovg'alar bilan kelgan va "Muhammad payg'ambarning oyoqlari ostida tiz cho'kib" Islomni qabul qilgan. 

Tarixchi MGS Narayananning so'zlariga ko'ra, "oxirgi Chera shohi islomni qabul qilib, Makkaga ketgani haqidagi rivoyatni rad etishga hech qanday sabab yo'q, chunki u nafaqat musulmon yilnomalarida, balki hindu *braxmanik* yilnomalarida ham akslantiriladi. Brahmanlar yoki hindu aholisining obro'sini hech qanday tarzda oshirmaydigan bunday ertakni o'ylab topgan bo'lishlari mumkin emas." Olim Mehrdod Shokuhiy bu kabi afsonalarning sanalaridag farqlarni topishga muvaffaq bo'ladi.

Joylashuvi
----------

Masjid Paravur - Kodungalloor yo'lida, Kerala shtatining Trissur tumanidagi Kodungalloor talukidagi NH-66da joylashgan.

Aven (ruhoniy) ni tayinlash
---------------------------

Ziyoratgoh tresti prezidenti Chellikkattil Sundaranning so'zlariga ko'ra, Malappuramning Tanur shahridagi Shobhaparamba Sreekurumba Bhagavati ibodatxonasining aveni (ruhoniy) an'anaviy ravishda mahalliy Thiyadan bo'lgan Pajayakhat Ilom Brahminlar oilasi a'zosi tomonidan tayinlangan. Yillar davomida oila parchalanib ketgan va uning qolgan a'zolari Islomni qabul qilganlar, ammo ziyoratgoh ma'muriyati ham, oila ham mazkur an'anani haligacha davom ettirib kelmoqda. Ibodatxonaning hindu ruhoniysi maxsus marosim davomida har 12 yilda bir marta tayinlanadi, unga Pajayakath oilasining musulmon a'zosi rahbarlik qiladi va u avenni rasmiy ravishda e'lon qiladi. Mahalliy aholi bu do'stlikni Cheraman Perumal bilan bog'laydi.

Travankorning Maharojalari
--------------------------

"Makkattupoya Perumal" yoki "Makkaga borgan qirol" afsonasi Kerala xalqi xotirasida saqlanib qolgan va ayrim taxminlarga ko'ra, Hindistonning mustaqillikdan oldingi Travankor shahzodasi mahorajalari qasamyod qilish chog'ida shunday deyishgan: "Men Makkaga ketgan amakim qaytib kelguniga qadar bu qilichni saqlayman".

Mashxur tashrifchilar
---------------------

* A. P. J. Abdul Kalam, Hindistonning 11- prezidenti.
* Shashi Tharoor, Member of Parliament from Thiruvananthapuram, Kerala.

Yana qarang
-----------

* Hindistonda Islom
* Hindistonga islom madaniyatining kirib kelishi

Manbalar
--------

1. ↑  Kerala Tourism - Official Website Cheraman Juma Mosque
2. ↑  Ron Geaves*. Islam and Britain: Muslim Mission in an Age of Empire*. Bloomsbury, 2017 — 6 bet. ISBN 978-1-4742-7175-2.
3. ↑  „Mosque in Kerala dates back to the Prophet's time". *The Times of India*.
4. ↑  *Anandan, S.*. „Tinkering with the past". *The Hindu* (19-iyul 2015-yil).
5. ↑  „Cheraman Juma Masjid: Kerala mosque built during Prophet's lifetime".
6. ↑  Shokoohy, Mehrdad "Muslim Architecture of South India: The Sultanate of Ma'bar and the Traditions of the Maritime Settlers on the Malabar and Coromandel Coasts (Tamil Nadu, Kerala and Goa)" Psychology Press, 2003, p. 139-142.
7. ↑  Shokoohy, Mehrdad.
8. ↑  „Surah Al-Qamar [54:1"] (en-US). *Surah Al-Qamar [54:1]*. Qaraldi: 15-noyabr 2018-yil.
9. ↑  „The Kerala king who embraced Islam" (en). *Arab News* (9-fevral 2012-yil). Qaraldi: 15-noyabr 2018-yil.
10. ↑  M. G. S. Narayanan*. Perumals of Kerala: Political and Social Conditions of Kerala Under the Cēra Perumals of Makotai (c. 800 A.D.-1124 A.D.)*. Kerala (India): Xavier Press, 1996 — 65 bet.
11. ↑  Raṇṭattāṇi, Husain*. Mappila Muslims: A Study on Society and Anti Colonial Struggles* (en). Other Books, 2007. ISBN 9788190388788.
12. ↑  Shokoohy, Mehrdad.
13. ↑  „Where traditions break communal divisions - Times of India". *The Times of India*. Qaraldi: 15-noyabr 2018-yil.
14. ↑  Katz, Nathan*. Who Are the Jews of India?* (en). University of California Press, 2000-11-18. ISBN 9780520213234.
15. ↑  „Kerala News : President visits oldest mosque in sub-continent". *The Hindu* (30-iyul 2005-yil). Qaraldi: 15-noyabr 2018-yil.
16. ↑  „Shashi Tharoor on Twitter" (en). *Twitter*. Qaraldi: 15-noyabr 2018-yil.